  Виталий Пронин Кылем арын шаерамы вордӥськиз 14 сюрс 602 пинал. 2018-тӥ арен ӵошатыса, со 1 сюрс 838 нылпилы ӧжытгес. Приволжск федерал округын трос нылпиос вордскемъя Удмурт шаер туннэ 2-тӥ интыын, азьпалан — Киров улос. 3-ысен 7 аресозь нылпиослы толэзьлы быдэ сётӥськоз ог 5 сюрс манет выплатаТуспуктӥз М. Егоров— Шаерамы нылпиосын семьяослы юрттон вылысь юрттэт ялан йылэ. Кылсярысь, студент семьяослы висъяське 100 сюрс манет. Трос нылпиё семьяосысь пиналъёс 1-тӥ мартысен школаосын дунтэк сиськыны быгато. 2021-тӥ арысен 3-тӥ но со бӧрсьы вордскем нылпиос понна шаерысьтымы семьяослы огпол висъяськоз 240 сюрс манет – ипотекаез кысыны, корка пуктыны, — шуэ Татьяна Чуракова. Правительстволэн Тӧроезлэн воштӥсез Анастасия Муталенко пусъемъя, 3-ысен 7 аресозь нылпиослы толэзьлы быдэ сётӥськоз ог 5 сюрс манет выплата. Сое басьтыны быгатозы сыӵе семьяос, кытын адямилы быдэ доход улыны тупатэм минимумлэсь уг ортчы. Али минимумлэн быдӟалаез 9 сюрс 992 манет. Сыӵе семьяос ог 23 сюрс. Кин ке ёрос администрациосы куриськон вае ни, но соосты берен келяло. Куриськонъёсты угось июльысен гинэ кутозы ай. Озьы выплаталы вазиськыны луоз МФЦ-е, кун услугаосъя портал пыр, ёрос администрациосысь калыкез утёнъя ёзъёсы. Куриськон сяна, анайлэсь я атайлэсь номыр кулэ ӧвӧл — мукет документъёсты бичалозы специалистъёс. Выплата сётӥськоз, туэ январьысен толэзьёсты лыдъяса-чотаса. Юрттэтэн гинэ демографиез уд тупаты. Нылпиен пукись кышномуртъёс понна дышетон курсъёс радъясько. Кин ке выль удысын ассэ эскерыны малпа, кин ке тодон-валанзэ (квалификацизэ) будэтэ. Миым 200 нылкышноос бухгалтере, кладовщике, менеджере, сиён пӧрасе, вуриськисе, кадръёсын ужаны дышетскизы. Туэ 485 муртэ дышетыны чакламын. Елена Сараматова  